Трошкі пазней на вуліцы Прыроўскай (у савецкія часы яна стала вуліцай Энгельса) Эндэ арандаваў невялічкае паўпадвальнае памяшканне, дзе нечакана для жыхароў Веліжа арганізаваў так званую народную мастацкую школу. Амаль усе мастацтвазнаўцы і гісторыкі беларускага мастацтва лічаць, што арганізатарам гэтай школы быў Міхаіл Керзін (раней я таксама так лічыў). Але насамрэч яе “нарадзіў” Міхаіл Георгіевіч Эндэ, зараз, на жаль, зусім забыты мастак і педагог, у якога вучыліся ў 1920-я гады амаль усе будучыя знакамітыя беларускія жывапісцы. У 1932 годзе ён трагічна пайшоў з жыцця…